Центар за развој каријере и саветовање студената Универзитета у Београду

реализоваће у уторак, 10 . марта 2020. од 11 до 15 часова догађај у

 Ректорату под називом "Вештине будућности". Догађај се реализује у

 сарадњи са Француско - српском привредном комором и има за циљ да

 студентима ближе представи тренутно тржиште рада, очекивања послодаваца у

 будућности и да им се дају смернице како себе боље да припреме за

 пословни амбијент.

Програм укључује две панел дискусије на којима ће бити речи о значају

 стартапова за привредни екосистем, као и о томе како ће нови трендови

 попут глобалне повезаности, паметних машина и нових медија утицати на

 радна места у будућности. Након панел дискусија, програмом су предвиђене

 симулације интервјуа за посао, где ће учесници добити повратне информације

 о свом представљању и савете како да га унапреде.